CELEX: 62011CN0488
Language: el
Date: 2011-09-23 00:00:00
Title: Υπόθεση C-488/11: Αίτηση για την έκδοση προδικαστικής αποφάσεως, την οποία υπέβαλε το Gerechtshof te Amsterdam (Κάτω Χώρες) στις 23 Σεπτεμβρίου 2011 — D.F. Asbeek Brusse και K. de Man Garabito κατά Jahani BV

14.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 13/3
            
         Αίτηση για την έκδοση προδικαστικής αποφάσεως, την οποία υπέβαλε το Gerechtshof te Amsterdam (Κάτω Χώρες) στις 23 Σεπτεμβρίου 2011 — D.F. Asbeek Brusse και K. de Man Garabito κατά Jahani BV
   (Υπόθεση C-488/11)
   2012/C 13/06
   Γλώσσα διαδικασίας: η ολλανδική
   
      Αιτούν δικαστήριο
   
   Gerechtshof te Amsterdam
   
      Διάδικοι στην υπόθεση της κύριας δίκης
   
   Εφεσείοντες: D.F. Asbeek Brusse
   K. de Man Garabito
   Εφεσίβλητη: Jahani BV
   
      Προδικαστικά ερωτήματα
   
   
               1)
            
            
               Είναι ο κατ’ επάγγελμα εκμισθωτής κατοικιών που εκμισθώνει κατοικία σε ιδιώτη πωλητής ή πάροχος υπηρεσιών υπό την έννοια της οδηγίας [93/13/ΕΟΚ] (1); Εμπίπτει στο πεδίο εφαρμογής της οδηγίας μια σύμβαση μισθώσεως μεταξύ ενός κατ’ επάγγελμα εκμισθωτή και ενός ιδιώτη μισθωτή;
            
         
               2)
            
            
               Μήπως το γεγονός ότι το άρθρο 6 της οδηγίας πρέπει να θεωρηθεί κανόνας ισοδύναμος με τους εθνικούς κανόνες που στην εσωτερική έννομη τάξη ισχύουν ως κανόνες δημοσίας τάξεως συνεπάγεται ότι, σε διαφορά μεταξύ ιδιωτών, η σχετική με τις καταχρηστικές ρήτρες εθνική νομοθεσία μεταφοράς της οδηγίας είναι δημοσίας τάξεως, οπότε ο εθνικός δικαστής, τόσο στον πρώτο όσο και στον δεύτερο βαθμό, δύναται και οφείλει να εξετάσει αυτεπαγγέλτως (και, επομένως, εκτός του πλαισίου των αιτιάσεων) συμβατική ρήτρα με γνώμονα την εθνική νομοθεσία μεταφοράς της οδηγίας και να αναγνωρίσει την ακυρότητα της εν λόγω ρήτρας αν κρίνει ότι είναι καταχρηστική;
            
         
               3)
            
            
               Συνάδει με την αποτελεσματικότητα του κοινοτικού δικαίου το να μην αφήσει ο εθνικός δικαστής ανεφάρμοστη ποινική ρήτρα η οποία πρέπει να θεωρηθεί καταχρηστική υπό την έννοια της οδηγίας, αλλά μόνο να μετριάσει κατ’ εφαρμογήν της εθνικής νομοθεσίας την ποινική ρήτρα, αν ιδιώτης επικαλέστηκε τη δυνατότητα μετριασμού που έχει ο δικαστής, αλλά όχι την ακυρωσία της ρήτρας;
            
         
      (1)  Οδηγία 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές (ΕΕ L 95, σ. 29).